Tom Hiddleston

Thomas William ”Tom” Hiddleston (s. 9. helmikuuta 1981 Westminster, Lontoo, Yhdistynyt kuningaskunta) on brittiläinen teatteri-, elokuva-, televisio- ja radionäyttelijä. Hänen uransa alkoi Britanniassa teatterissa, ja hän voitti 2008 Olivier-palkinnon parhaana uutena näyttelijänä. Hiddlestonista tuli kansainvälisesti tunnettu Marvel Cinematic Universen (MCU) supersankarielokuvasta Thor (2011), missä hän näytteli nimikkohahmo Thorin veljeä Lokia. Hän on palannut rooliin useissa MCU:n elokuvissa sekä muun muassa Disney+-sarjassa Loki (2021–2023). Hiddleston palkittiin minisarjasta Yövahti parhaan miespääosan Golden Globella. 

 Nuoruus ja opiskelut 
Tom Hiddleston syntyi Lontoossa vuonna 1981. Hänen äitinsä Diana Patricia (omaa sukuaan Servaes) on kotoisin Suffolkista, kun taas isä James Norman on kotoisin Greenockista Skotlannista. James on lääkäri ja Diana on työskennellyt taidehallinnossa sekä roolittajana ja näyttämömestarina. Diana-äiti tutustutti Tominkin elokuvien ja teatterin maailmaan.

Tom Hiddleston on perheen kolmesta lapsesta keskimmäinen, ja myös hänen pikkusiskonsa Emma on näyttelijä. Varhaiset vuotensa hän asui Wimbledonissa, mutta perhe muutti Oxfordiin, kun hän oli kymmenenvuotias. Hiddleston päätti 13-vuotiaana haluavansa näyttelijäksi. Samoihin aikoihin hänen vanhempansa erosivat. Myöhemmin hän on sanonutkin innostuneensa näyttelyharrastuksesta osittain siksi, että se oli rentouttavaa kotioloihin verrattuna.

Hiddleston kävi 1989–1994 Oxfordin Dragon Schoolia. Sieltä hän jatkoi Eton Collegeen ja edelleen Cambridgen yliopiston Pembroke Collegeen, missä hän suoritti tutkinnon antiikintutkimuksesta.

 Ura 
Hiddleston esiintyi Cambridgen toisena opiskeluvuotenaan näytelmässä Viettelysten vaunu. Eräs kykyjenetsijä näki hänen suorituksensa, ja Hiddlestonin ensimmäinen ammattirooli oli 2001 Nicholas Nicklebyn elämä ja seikkailut -romaanin televisiosovituksessa. Hiddleston haki sen jälkeen opiskelemaan Royal Academy of Dramatic Artiin, mistä hän valmistui 2005.

Hiddlestonin ensimmäinen elokuva oli Unrelated (2007). Hän keskittyi uransa alkuvaiheessa kuitenkin pääosin teatterirooleihin, vaikka tekikin yhden elokuvan lisäksi joitakin televisioesiintymisiä BBC:lle. Hiddleston näytteli 2007 William Shakespearen Cymbeline-näytelmässä Posthumusta ja sai roolista Laurence Olivier -palkinnon parhaana tulokkaana. Hän esiintyi myös Othellossa (2007) ja Anton Tšehovin Ivanovissa (2008). Hiddlestonilla oli 2008–2011 rooli myös BBC:n rikossarjassa Wallander.

Hiddleston haki Thorin roolia supersankarielokuvaan Thor. Elokuvan ohjannut ja Ivanov-näytelmässä Hiddlestonin kanssa esiintynyt Kenneth Branagh valitsi tämän kuitenkin Thorin ilkeän velipuolen Lokin rooliin. Elokuva menestyi kansainvälisesti, ja Hiddleston sai myös suosiota ilkikurisen Lokin hahmosta. Hiddleston on palannut rooliin useita kertoja. Ensin elokuvissa The Avengers (2012) ja Thor: The Dark World (2013).

Hiddleston näytteli 2010-luvun alussa myös muissa elokuvissa. Hänen elokuviaan olivat muun muassa Midnight in Paris (2011), Sotahevonen (2011), Syvänsininen meri (2011) ja Only Lovers Left Alive (2013). Hän oli vuosina 2012–2016 BBC:n Ontto kruunu -sarjassa, jossa esitettiin Shakespearen näytelmiä, ja teatterissa hän esitti Coriolanuksen nimiroolia.

Crimson Peak (2015) oli yliluonnollista kauhua, I Saw the Light (2016) puolestaan elämäkertaelokuva, jossa Hiddleston näytteli Hank Williamsia. Hiddleston palkittiin Golden Globella minisarjasta Yövahti, joka perustui John le Carrén romaaniin. Hiddleston näytteli siinä päähahmoa Jonathan Pinea. Hän oli mukana myös Kenneth Branaghin ohjaamassa vuoden 2017 Hamlet-sovituksessa. Hiddlestonin Broadway-debyytti tuli näytelmästä Petos (2019). Hän oli siitä Tony-palkintoehdokkaana.

Hiddleston palasi 2017 Lokin rooliin elokuvassa Thor: Ragnarök. Sen jälkeen hän on näytellyt hahmoa muun muassa elokuvassa Avengers: Infinity War (2018) ja omassa Disney+-sarjassa Loki (2021–2023) sekä ääninäytellyt Disney+-animaatiosarjassa What If...? (2021–2024).

Yksityiselämä
Hiddleston seurusteli laulaja Taylor Swiftin kanssa kolmisen kuukautta 2016. Hiddleston on ollut vuodesta 2019 yhdessä näyttelijä Zawe Ashtonin kanssa. He esiintyivät yhdessä näytelmässä Petos. He ovat pitäneet parisuhteensa varsin yksityisenä, mutta kesäkuussa 2022 he kertoivat olevansa kihloissa ja lokakuussa syntyi parin ensimmäinen lapsi.

 Filmografia 
 Elokuvaroolit 
Elokuvat Vuosi Suomenkielinen nimi Alkuperäinen nimi Rooli 2006 Unrelated  Oakley 2010 Archipelago  Edward 2011 Thor  LokiMidnight in Paris  F. Scott FitzgeraldSotahevonen  War Horse  Captain Nicholls 2012  Syvänsininen meri  The Deep Blue Sea  Freddie PageThe Avengers  Loki 2013 Only Lovers Left Alive  AdamExhibition  Jamie Macmillan Thor: The Dark World  Loki 2014 Muppets Most Wanted  Great EscapoHelinä-keiju ja merirosvokeiju  The Pirate Fairy  Kapteeni Koukku (ääni)Unity  kertoja2015 Crimson Peak  Sir Thomas SharpeI Saw the Light  Hank WilliamsHigh-Rise   Tri. Robert Laing2017  Kong: Pääkallosaari  Kong: Skull Island  James ConradThor: Ragnarök  Loki2018  Luolamies || Early Man || lordi Nooth (ääni)
|-
| colspan=2|Avengers: Infinity War || rowspan=2| Loki
|-
| 2019 || colspan=2|Avengers: Endgame|-
| 2023 || colspan=2|Ant-Man and the Wasp: Quantumania || Loki (cameorooli)
|-
| 2026 || colspan=2|Avengers: Doomsday''  Loki

 Televisioroolit 
Televisioelokuvat Vuosi Suomenkielinen nimi Alkuperäinen nimi Rooli 2001 The Life and Adventures of Nicholas Nickleby  Lord  Lopullinen ratkaisu  Conspiracy  Puhelinoperaattori 2002 The Gathering Storm   Randolph Churchill 2005 A Waste of Shame  John Hall 2008 Miss Austen Regrest  Mr. John Plumptre2012  Ontto kruunu: Henrik IV Ensimmäinen osa  Hollow Crown: Henry IV, Part 1  Prinssi HalOntto kruunu: Henrik IV Toinen osa  Hollow Crown: Henry IV, Part 2  Prinssi HalOntto kruunu: Henrik V  Hollow Crown: Henry V   Henry V

Televisiosarjat Vuosi Suomenkielinen nimi Alkuperäinen nimi Rooli Huomioita 2001 Armadillo  Toby Sherrifmuir  1 jakso 2006 Victoria Cross Heroes  Capt. "Jack" Randle  1 jakso: "The Modern Age" Ristirouvat  Suburban Shootout  Bill Hazeldine  10 jaksoaGalápagos  Charles Darwin (ääni)  1 jakso: "Islands that Changed the World" 2007  Sairaalaelämää  Casualty  Chris Vaughan  1 jakso: "The Killing Floor"2008 Wallander  Magnus Martinsson  6 jaksoa 2009  Cranfordin naiset  Return to Cranford  William Buxton  2 jaksoaDarwin’s Secret Notebooks  Charles Darwin (ääni)  dokumentti 2012 Robot Chicken  Lorax narrator (ääni)  1 jakso: "Butchered in Burbank" 2013 Family Guy  Statue Griffin (ääni)  1 jakso: "No Country Club for Old Men" 2016  Yövahti  The Night Manager  Jonathan Pine  6 jaksoa 2021–2023 Loki   Loki  päärooli 2021–2024 What If...?  Loki (ääni)  5 jaksoa

 Lähteet 

Luokka:Englantilaiset näyttelijät
Luokka:Vuonna 1981 syntyneet
Luokka:Golden Globe -palkinnon saajat
Luokka:Olivier-palkinnon saajat
Luokka:Elävät henkilöt
Luokka:Seulonnan keskeiset artikkelit